Kiyev metrosida Zelenskiyning qiyofadoshi topildi

Ijtimoiy tarmoqlarda Ukraina prezidenti Vladimir Zelenskiyga ikki tomchi suvdek o‘xshaydigan erkakning metropolitendagi surati tarqaldi, deb yozadi “Bigmir.net”.

Surat 16-avgust kuni Facebook’da Dmitriy Kovalenko ismli foydalanuvchi tomonidan e’lon qilingan.
“Mana u haqiqiy xalq prezidenti. Kortejsiz, qo‘riqchilarsiz, hatto velosipedsiz. Oddiy va kamtarona tarzda ishga ketyapti”, — deb yozadi u.
Izohlarda foydalanuvchilar uning haqiqatdan ham Zelenskiyga o‘xshashini yozib qoldirgan. Ayrimlar esa uning aniq Zelenskiy emasligini, chunki uning yonida Bogdan yo‘qligini xazil tariqasida e’tirof etgan.